Kutha "București" pisanan ingaran ing sawijining dhokumèn taun 1459. Wiwit wektu iku, kutha iki ngalami akèh owah-owahan. Bukarès dadi kutha krajan Rumania ing taun 1862 lan dadi punjer médhia massa, budaya lan kagunan Rumania. Arsitektur Bukarès minangka gabungan saka gagrag historis, kuminis lan modhèren. Ing usum antara rong perang donya, arsitèktur kutha iki agawé Bukares dijuluki minangka "Paris cilik ing wétan" ("Micul Paris"). Sanadyan akèh yasan sing ngalami karusakan akibat perang, lindhu lan program sistematisasi Nicolae Ceaușescu, akèh yasan mawa sajarah sing nganti saiki isih lestari.